section_heading: Primjena
paragraph_text: Ako je reaktant keton, do reakcije neće doći, jer se ketoni na ovaj način ne mogu oksidirati. Keton nema slobodan vodikov atom na karbonilnoj skupini, za razliku od aldehida. Tollensov reagens se koristi kao test za alkine, u tom slučaju formira se žuti talog srebrovog karbida. Tollensov reagens daje pozitivnu reakciju s mravljom kiselinom.